##  ΑΤΟΜΙΚΗ ΔΙΑΘΕΜΑΤΙΚΗ ΕΡΓΑΣΙΑ ΣΤΑ ΝΕΑ ΕΛΛΗΝΙΚΑ Β’

Νίκος Τελιγάδας/1ο Γυμνάσιο Αυλώνα

Η ΕΡΓΑΣΙΑ ΑΥΤΗ ΑΦΟΡΑ ΤΙΣ/ΤΟΥΣ : Αγιομαυρίτη, Γεωργακόπουλο, Γιαννάκη Βασιλική, Θεοδωροπούλου, Λιάκο, Μακροδημήτρη, Μίνο, Μπέλλο, Μπερτόλη, Βελλίδη, Πετράι, Σατζίντ, Σινγκ Τζασέν, Τσότα, Αρούζ, Αργυροπούλου, Γεωργίου, Γιαννάκη Γεώργιο, Διατζίδη, Κάμμενο, Μπιτσάκου, Μπόρση, Μώρο, Ντέντε, Περικλίου, Σδράκα, Σινγκ Γκούργκι, Χριστοφόρου

**Διαβάστε πρώτα όλες τις οδηγίες και τα βήματα για να έχετε μία συνολική άποψη για την εργασία αυτή.**

1. ***Για οποιαδήποτε απορία σας είμαι διαθέσιμος στο ομαδικό και προσωπικό viber.***
2. ***Τις ολοκληρωμένες εργασίες σας τις αποθηκεύετε και τις έχετε έτοιμες προς παρουσίαση, όταν αρχίσουν πάλι τα on line μαθήματά μας είτε ( με το καλό) αργότερα στη φυσική μας τάξη.***
3. ***Μου τις αποστέλλετε μόνο όταν σας ζητηθεί (θα σας ζητηθεί οπωσδήποτε).***
4. ***Οι εργασίες σας πρέπει να είναι έτοιμες μέχρι τις 5/5/2020***
5. ***Μπορεί να είναι σε Word, Pdf ή Ppt***
6. ***Κριτήρια αξιολόγησης:***
7. ***Η πληρότητα των πληροφοριών (χωρίς αυτό να σημαίνει copy-paste σεντονιών πληροφοριών που δεν έχουμε κατανοήσει)***
8. ***Η κάλυψη όλων των ερωτημάτων και των απαιτήσεων που τίθενται για τη συγκεκριμένη εργασία***
9. ***Το επιμελημένο κείμενο (διατύπωση/έκφραση-ορθογραφία-στίξη)***
10. ***Η διατύπωση της προσωπικής γνώμης σας με έκφραση των συναισθημάτων, σκέψεων σας χωρίς να καταφεύγετε σε κοινοτοπίες και τηλεγραφικές διατυπώσεις***
11. ***Η γενικότερη εντύπωση σοβαρότητας, επιμέλειας και μεθοδικότητας που θα αποπνέει η εργασία σας***

**Αφόρμηση αυτής της εργασίας είναι το επίγραμμα του Διονύσιου Σολωμού *Η Καταστροφή των Ψαρών***

**το οποίο μελετήσαμε στα on line μαθήματά μας και για το οποίο έχει αναρτηθεί υλικό**

ΘΕΜΑ ΕΡΓΑΣΙΑΣ : *ΖΩΓΡΑΦΙΚΗ ΚΑΙ ΕΠΑΝΑΣΤΑΣΗ…*

*ΤΙΤΛΟΣ μπορεί να είναι ο τίτλος του πίνακα που θα διαλέξετε ή ό,τι επιλέξετε εσείς*

 Η εργασία σας θα αναφέρεται σε έναν πίνακα ζωγραφικής εμπνευσμένο από την επανάσταση του 1821. Στην εργασία θα περιλαμβάνονται τα εξής:

1. α) Ένας πίνακας ζωγραφικής εμπνευσμένος από την επανάσταση του 1821. β) Στοιχεία δημιουργίας του: **ζωγράφος**, **εποχή**, καλλιτεχνικό ρεύμα (αυτό όχι απαραίτητο), **ιστορικό γεγονός** το οποίο αποτελεί την έμπνευση για τον καλλιτέχνη. Μπορεί να συμπεριλαμβάνονται ελάχιστα στοιχεία βιογραφικά του ζωγράφου (όχι απαραίτητο).
2. Λεπτομερής περιγραφή του πίνακα που θα ακολουθεί βασικές αρχές των περιγραφικών κειμένων ([περιγραφή: άξονας ο χώρος](http://ebooks.edu.gr/modules/ebook/show.php/DSGYM-A112/346/2305%2C8802/)). Όχι copy-paste περιγραφών που δεν είναι δικές σας.
3. Παρουσίαση/εξιστόρηση του ιστορικού γεγονότος το οποίο αποτελεί την έμπνευση του καλλιτέχνη. Να δίνονται τα γεγονότα χωρίς πολλές και κουραστικές λεπτομέρειες. Θα είναι όμως μια εξιστόρηση με αρχή, μέση και τέλος [(αφήγηση: άξονας ο χρόνος)](http://ebooks.edu.gr/modules/ebook/show.php/DSGYM-A112/346/2305%2C8803/). Τα ιστορικά στοιχεία θα πρέπει να έχουν διασταυρωθεί από αξιόπιστες πηγές (εδώ μπορείτε να αναζητάτε τη βοήθειά μου, αφού βέβαια έχετε κάνει κάποιο ψάξιμο) και **όχι** copy paste cut των πρώτων πληροφοριών που θα βρείτε στο διαδίκτυο.
4. Προσωπικός σχολιασμός (γιατί επιλέξατε τον συγκεκριμένο πίνακα, συναισθήματα, σκέψεις, κτλ).
5. **Προαιρετική** πλαισίωση από άλλο εικαστικό υλικό της επιλογής σας. Μπορεί να συνοδεύεται και από άλλου τύπου υλικό π.χ. ηχητικό. Η πλαισίωση μπορεί να περιλαμβάνει και δικές σας δημιουργίες κάθε τύπου (ζωγραφιές, σχέδια, στιχάκια κτλ) σχετικές με το θέμα.

**Σημαντικές οδηγίες:**

**1. Δείτε αρκετούς πίνακες, μελετήστε τους και επιλέξτε. Μην επιλέξετε τον πρώτο που θα συναντήσετε.**

**2.Να επικοινωνείτε μεταξύ σας, να συζητάτε για τους πίνακες που επιλέγετε, ώστε να μην ασχολούνται πολλοί με τον ίδιο‧ να υπάρχει δηλ. σχετική ποικιλία στους πίνακες.**

**3.Αν δεν μπορείτε να ενσωματώσετε τον πίνακα ζωγραφικής σε ένα word κτλ, μπορείτε να τον διατηρείτε σε ένα ξεχωριστό αρχείο εικόνας.**

4. **Ακολουθεί βασική δικτυογραφία.**

 **ΒΑΣΙΚΗ ΔΙΚΤΥΟΓΡΑΦΙΑ**

1. [ελληνική επανάσταση](https://el.wikipedia.org/wiki/%CE%95%CE%BB%CE%BB%CE%B7%CE%BD%CE%B9%CE%BA%CE%AE_%CE%95%CF%80%CE%B1%CE%BD%CE%AC%CF%83%CF%84%CE%B1%CF%83%CE%B7_%CF%84%CE%BF%CF%85_1821)
2. [πίνακες](https://www.lifo.gr/team/sansimera/56337)
3. [φωτόδεντρο](http://photodentro.edu.gr/v/item/ds/8521/7318)/τέχνη και επανάσταση
4. [φωτόδεντρο](http://photodentro.edu.gr/aggregator/)
5. Για την περιγραφή και την αφήγηση ενσωματώνονται οι σύνδεσμοι στις οδηγίες:

[περιγραφή: άξονας ο χώρος](http://ebooks.edu.gr/modules/ebook/show.php/DSGYM-A112/346/2305%2C8802/) , [(αφήγηση: άξονας ο χρόνος)](http://ebooks.edu.gr/modules/ebook/show.php/DSGYM-A112/346/2305%2C8803/)